2016 yilning 24-26 iyun kunlari Rim papasi Frantsisk Armanistonga safar uyushtiradi, deb xabar qiladi TASS agentligi. Arman apostol cherkovi e’lon qilgan xabarnomaga ko‘ra, Rim papasi barcha armanlar, Armaniston hukumati katolikosi, Oliy patriarx Garegina IIning ushbu mamlakatga taklifini qabul qilgan. Ta’kidlash joizki, ushbu tashrif Rim-katolik cherkovi rahbarining Armanistonga ikkinchi marotaba kelishi bo‘ladi. Bundan avval, Ioann Pavel II nasroniylikning Armanistonda davlat dini sifatida e’lon qilinganining 1700 yillik tantanalarida ishtirok etish maqsadida 2001 yilda Yerevanga kelgan edi.